Vhodné probiotiká pre deti s intoleranciou na histamín, bezlaktózovou a bezlepkovou stravou
Dobrý deň,chcem sa opýtať,že ktoré probiotika sú vhodné pre dieťa2.6rocne pri histamonovej intolerancii ,bezlaktozy,bez lepku.dakujem
Dobrý deň,
ďakujeme za Vašu otázku.
Probiotikum, ktoré je vhodné pre 2 ročné dieťa pri histamínovej intolerancii, bez lepku a laktózy je
Probio-fix Imun Baby
. Obsahujú okrem Bifidobacterium animalis subsp. lactis, BB-12® aj Lactobacilus rhamnosus GG, LGG®. Lactobacilus rhamnosus sa používa pri črevných ťažkostiach ako hnačka, zápcha, syndróm dráždivého čreva a napomáha pri posilňovaní imunitného systému. Tento probiotický kmeň má pozitívny vplyv na hladinu histamínu- reguluje uvoľňovanie a účinky histamínu. Odporúčané dávkovanie je 6 kvapiek 1x denne na lyžičku alebo do jedla.
Pre deti od 3 rokov sú vhodné probiotiká
Probio-Fix Inum
, ktoré obsahujú 10 druhov probiotických kultúr dôležitých pre udržanie zdravej mikroflóry v črevách. Sú určené pre ľudí, ktorí užívajú antibiotiká, majú tráviace problémy alebo pre tých, ktorí chcú podporiť svoj celkový zdravotný stav. V oboch prípadoch je odporúčané dávkovanie 1 kapsula denne. Kapsulu je možné taktiež otvoriť (obsah kapsuly je chránený voči kyseline žalúdočnej aj po vysypaní) a vmiešať do jogurtu alebo do inej chladenej viskóznej potraviny (nie do vody).
Prajem pekný zvyšok dňa.
S pozdravom
Mgr. Emma Halás Haluščíková